Ավելի քան 10 օր թատրոնի ղեկավարությունը փորձել է երաժիշտներից տրամաբանական ու հանգամանալից բացատրություն կորզել բոյկոտի պատճառների մասին։ Գրավոր բացատրություններում արտիստներն առանձնապես ոչինչ չեն պատմել։ Փոխարենը շատ ընդհանուր տեքստեր են գրվել։ Մեր ունեցած տեղեկություններով՝ դրանք երբեմն հասել են աբսուրդի։ Երաժիշտներից ոմանք, փորձելով ապակողմնորոշել ղեկավարությանը, ոչինչ չասող պատմություններ են արել՝ «դուրս եկա, ներս եկա» ոճով։